নওগাঁ জেলা বিএনপির কমিটি অনুমোদন | উত্তরবাংলা ডটকম
আজ- সোমবার, ২৬ ফেব্রুয়ারী, ২০১৮ :: ১৪ ফাল্গুন ১৪২৪ :: সময়- ৫ : ২১ পুর্বাহ্ন
Home / নওগাঁ / নওগাঁ জেলা বিএনপির কমিটি অনুমোদন
নওগাঁ জেলা বিএনপির কমিটি অনুমোদন
ডেস্ক: নাজমুল হক সনিকে সভাপতি ও জাহিদুল ইসলাম ধলুকে সাধারণ সম্পাদক করে বিএনপির নওগাঁ জেলার ৩০ জনের আংশিক কমিটি অনুমোদন দেয়া হয়েছে।
বিএনপি চেয়ারপারসন খালেদা জিয়ার নির্দেশক্রমে দলের মহাসচিব মির্জা ফখরুল ইসলাম আলমগীর এ কমিটি অনুমোদন দিয়েছেন।
শুক্রবার বিএনপির সহ-দফতর সম্পাদক তাইফুল ইসলাম টিপু স্বাক্ষরিত এক সংবাদ বিজ্ঞপ্তিতে এ তথ্য জানানো হয়। ওই বিজ্ঞপ্তিতে উল্লেখ করা হয়, নাজমুল হক সনি সভাপতি, আবু বক্কর সিদ্দিক নান্নু ১ম সহ-সভাপতি, জাহিদুল ইসলাম ধলু সাধারণ সম্পাদক, শহিদুল ইসলাম টুকু ১ম যুগ্ম-সাধারণ সম্পাদক এবং মামুনুর রহমান রিপনকে ১ম সাংগঠনিক সম্পাদক করা হয়েছে। বাকিদের নাম গণমাধ্যমে পাঠানো হয়নি।
কমিটির বিষয়ে নওগাঁ বিএনপি নেতাদের মধ্যে মিশ্র প্রতিক্রিয়া দেখা দিয়েছে। দলের একটি অংশ মনে করে, ঘোষিত কমিটির নেতারা যদি ঐক্যবদ্ধভাবে কাজ করে তাহলে সামনের দিনে নওগাঁ বিএনপিতে গতি আসবে; তা না হলে বর্তমানে যে গতি রয়েছে তাও হারিয়ে যাবে।
দলের কেন্দ্রীয় এক নেতা বলেন, এ কমিটিতে মামুনুর রহমান রিপনকে সঠিকভাবে মূল্যায়ন করা হয়নি। যার প্রভাব আগামী দিনে নওগাঁ বিএনপির রাজনীতিতে পড়বে। আগের কমিটির সাংগঠনিক সম্পাদক রিপনকে এবারও ওই পদে বহাল রাখা হয়েছে।
২০১৭-০১-০৭
Previous: আমেরিকায় বিমানবন্দরে গুলিতে নিহত-৫
Next: সিরাজগঞ্জে ট্রাকের ধাক্কায় ৩ যাত্রী নিহত
সিরাজগঞ্জ পৌর আ’লীগের সম্মেলনে হেলাল সভাপতি, সম্পাদক দানি
পরীক্ষার্থীদের উত্ত্যক্ত করার অভিযোগে কলেজ ছাত্রের কারাদণ্ড
বউভাতের দিন নববধূর রহস্যজনক মৃত্যু